Jaman gemiyen akeh won g nang desaku padha ngingu tawon. Diarani tawon ondhohan, kayane sekang tembung undhuh, tegese kena diundhuh utawa dipanen madune. Nek basa Indonesia jenenge lebah madu. Biasane wong nang desaku nginggu tawon mung nggo duwe-duwe thok. Kandhang tawon jenenge kluthuk, sing digawe sekang glugu bunder sing disigar dadi loro, njerone di kroaki ben bolong, bolongan kuwe sing nggo umahe tawon. Kluthuk biasane digantung nang eper umah mburi pedangan. Engko nek pas ditiliki ana madune terus dipanen madune, terus anakan tawon utawa nang biologi jenenge larva tawon kena dimasak digawe sop.
